**Kurzustematika**

2017/2018. II. félév

Kurzus cím: Ágazati esztétikák IV.

Kurzus kódja: BTALA0118BA

Oktató: Járdán- Bihari Ágnes

Kurzus időpontja: Kedd 12-14

**A kurzus célja:** Az a történeti ív, amely egykor a létező világ klasszikus értelemben vett imitációjával indult, ma a 3D technológia, a virtuális világ és a szimuláció formájában csúcsosodik ki. Hogyan vagyunk képesek értelmezni a valóság különböző vizuális reprezentációt? Hogyan kommunikált a kép a művészettörténet különböző korszakaiban? Miknek köszönhetően vált természetessé számunkra egy virtuális, szimulált világot percepiálni? Mi történt a múzeummal a digitális forradalom hatására? A kurzus során ezeknek a kérdéseknek a nyomába eredünk, miközben szót ejtünk a másolat-eredeti problémájáról, a művészet definiálhatóságának kérdéséről, és betekintünk a múzeumok és gyűjteményeik hálózati kultúrában való létmódjába is.

**1. Megbeszélés**

**2. Az imitáció kívánalma**

**3. A perspektíva: a festett világ optikai valószerűsége**

**4. A művészeti világ**

**5. Az eredeti és a másolat vitája, a reprodukálhatóság kérdése**

**6. A gyűjtemények nyilvánossá válásának története, a múzeum feladatai és funkciói**

**7. A múzeum a hálózati kultúra korában**

**8. Az eltörölt hely?**

**9. Múzeumok interneten való megjelenési formái**

**10. Múzeumlátogatás**

**Kötelező irodalom**

BATTRO, Antoni M.: Malraux képzeletbeli múzeumától a virtuális múzeumig. In: Palkó Gábor (szerk): *Múzeumelmélet*, Petőfi Irodalmi Múzeum, Ráció Kiadó, Budapest, 2012. 44- 63. old.

DANTO, Arthur C.: Még egyszer a művészeti világról: a hasonlóság komédiái. In: Hogyan semmizte ki a filozófia a művészetet. Atlantisz Kiadó, Budapest, 1997. 147-171. old.

GYÖRGY Péter: *Az eltörölt hely – A múzeum.* Magvető Kiadó, Budapest, 2003.

PANOFSKY, Ervin: A perspektíva mint szimbolikus forma. In: *A jelentés a vizuális művészetekben.* ELTE BTK Művészettörténeti Intézet, Budapest, 2011. 151- 218. Online: http://arthist.elte.hu/TAMOP\_412/3\_4\_panofsky.pdf

RADNÓTI Sándor: A másolat. In: *Hamisítás*. Magyar Könyvkiadó, Budapest, 1995. 9-201. old.

Ajánlott irodalom:

ALLEN, Richard: Reprezentáció, illúzió, film. (ford. Mánfai Alice) Metropolis 1998/4-1999/1, 49-65. Online: <http://www.c3.hu/scripta/metropolis/9804/allen.htm>

BENJAMIN, Walter: A műalkotás a technikai reprodukálhatóság korában. (Kurucz Andrea fordítását átdolgozta Mélyi József) In: Kommentár és prófécia. Budapest, Európa. 301-334. Online: <http://aura.c3.hu/walter_benjamin.html>

A kurzus tematikája a félév során változhat.

A számonkérés módja: írásbeli vizsga.